Trieda: **III. AOEM** 30. 3. - 31. 3. 2020

Predmet: **SJL**

SVETOVÁ LITERATÚRA PO ROKU 1945

2. svetová vojna (1939 – 1945) ovplyvnila spoločenský, politický i umelecký vývoj druhej polovici minulého storočia a je inšpiračným zdrojom dodnes.

Svet sa rozdelil na dva póly: USA – predstavovali svet demokracie a trhovej ekonomiky ZSSR – predstavovali svet socialistickej diktatúry a plánovanej ekonomiky. Studená vojna trvala do začiatkov 90. rokov a rozpadol sa Sovietsky zväz. V 80. a 90. rokoch sa zjednocuje Európa prostredníctvom EÚ. V myslení i v kultúre badať pluralizmus (postmoderna).

Globálne problémy konca 2. tisícročia: populačná explózia, ekologické problémy, epidémia AIDS, civilizačné choroby, medzinárodný terorizmus.

**Literárne smery:**

**1. Existencializmus**

Skúma otázky existencie človeka z hľadiska jeho individuality i spoločenských vzťahov. Vyjadruje sa k základným otázkam ľudského bytia. Zdôrazňuje osobnú slobodu jednotlivca. Jednotlivec prekonáva základný životný pocit opustenosti, nezmyselnosti, úzkosti a beznádeje. Je slobodný, pretože sa nepodriaďuje konvenciám. Spoločnosť je voči nemu nepriateľská, vnucuje mu svoju morálku, náboženstvo, zvyky. Človek je odsúdený na slobodu, musí zaujať stanovisko a za svoje rozhodnutie nesie zodpovednosť.

Predstavitelia: *Jean – Paul Sartre, Albert Camus*

**2. Neorealizmus**

Spája sa s kinematografiou a rozvíja sa v 40. a 50. rokoch v Taliansku. Hrdinov nachádza medzi obyčajnými vidiečanmi a jednoduchými ľuďmi z veľkomesta. Využíva jazyk blízky ľudovej reči. Rozvíja prostriedky, postupy a žánre kritického realizmu. Prevláda sociálna tematika, opisuje talianske malomeštiansku spoločnosť a taliansky fašizmus.

Predstaviteľ: *Alberto Moravia*

**3. Nový román**

Vzniká v povojnovej francúzskej literatúre. Uprednostňuje formu a štýl pred obrazom, chýba mu fantázia. Dej je rozkúskovaný, bez chronológie a súvislosti. Chýba rozuzlenie zápletky, na konci sa dej zahmlieva. Postava je anonymná bez minulosti a mena. Chýba tiež monológ uprednostňuje sa dialóg. Smer ovplyvňoval literatúru a film od 50. do 70. rokov.

Predstavitelia: *Umberto Eco*

**4. Magický realizmus**

Je literárny smer 2. polovice 20. storočia, ktorý vznikol v Latinskej Amerike a vyslúžil si pomenovanie nový latinskoamerický román. Zakladatelia – Alejo Carpentier a Miguel Ángel Asturias. Zobrazuje hispanoamerickú realitu, miešajú sa kultúry a náboženstvá, prežívajú mýty, zvyky, kresťanské i pohanské obrady. Podstata metódy je v prvku zázračnosti. Vyšiel zo surrealizmu, ale kým surrealizmus zázračno vymýšľal – magický realizmus ho nachádza v realite. Kombinácia tradičného zvykoslovia, magických úkonov, skutočnosti a nadreálnej perspektívy metaforiky jazyka vytvára osobitný štýl, ktorý mnohí nazývajú novým barokom.

Predstaviteľ: *Gabriel García Márquez*

**5. Absurdná dráma**

Vzniká na konci prvej polovice 20. stor. vo francúzskej a americkej literatúre. Autori vyjadrujú pocit absurdity – nezmyselnosti sveta. Chýba dej a rozuzlenie. Postava nie je charakterizovaná, odnikiaľ neprichádza nikam nesmeruje. Ocitne sa v chaotickom svete osamelá, bez možnosti a bez snahy svoju situáciu zmeniť. Jazyk postáv je chaotický, často jedna replika nenadväzuje na druhú, na otázku neodpovedá. Má dlhé monológy. Dialóg je živý, ale nedáva zmysel. Monotónnosť života symbolizuje scéna bez kulís, dej bez akcie a opakovanie slov.

Predstavitelia: *Samuel Beckett, Eugéne Ionesco*

**7. Autori zobrazujúci mládež**

Vojna vyvolávala pesimistické nálady, neistotu, nastáva odklon od sociálnej problematiky. Literatúra je zameraná na psychologické a morálne problémy jedinca a spoločnosti. V 50. rokoch sa mladá generácia búri proti konvencií a civilizovanému svetu dospelých.

Predstaviteľ: *Jerome David Salinger*

\* urobiť si z učiva poznámky do zošita